Komission asetus (EY) N:o 2382/2002, annettu 30 päivänä joulukuuta 2002, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta (ETA:n kannalta merkityksellinen teksti)



Virallinen lehti nro L 358 , 31/12/2002 s. 0120 - 0121



Komission asetus (EY) N:o 2382/2002, annettu 30 päivänä joulukuuta 2002, neuvoston asetuksessa (ETY) N:o 2092/91 säädetyn tuontia kolmansista maista koskevan järjestelmän yksityiskohtaisista soveltamissäännöistä annetun asetuksen (ETY) N:o 94/92 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91(1), sellaisena kuin se on viimeksi muutettuna komission asetuksella (EY) N:o 473/2002(2), ja erityisesti sen 11 artiklan 1 kohdan, sekä katsoo seuraavaa: (1) Asetuksen (ETY) N:o 2092/91 11 artiklan 1 kohdassa säädetty luettelo kolmansista maista, joista tiettyjen luonnonmukaisesti tuotettujen tuotteiden on oltava peräisin, jotta niitä voidaan pitää kaupan yhteisössä, annetaan komission asetuksen (ETY) N:o 94/92(3), sellaisena kuin se on viimeksi muutettuna asetuksella (EY) N:o 1162/2002(4), liitteessä. Luettelo on laadittu asetuksen (ETY) N:o 2092/91 11 artiklan 2 kohdan mukaisesti. (2) Sveitsin mukanaolo asetuksen (ETY) N:o 2092/91 11 artiklan 1 kohdassa olevassa luettelossa päättyy 31 päivänä joulukuuta 2002. Argentiinan, Australian, Tsekin, Unkarin ja Israelin mukanaolo luettelossa päättyy 30 päivänä kesäkuuta 2003. Jotta kaupankäynti ei keskeytyisi, näiden maiden mukanaoloa luettelossa olisi jatkettava. (3) Kyseiset kolmannet maat ovat antaneet komissiolle asianmukaisen selvityksen neuvoston asetuksessa (ETY) N:o 2092/91 vahvistettuja sääntöjä vastaavien sääntöjen täytäntöönpanosta. Lisäksi komissio on varmistanut tehokkaan täytäntöönpanon tekemällä tarkastuksia paikalla näissä maissa. (4) Unkarin viranomaiset ovat ilmoittaneet komissiolle, että yksi tarkastuksia tekevä ja tarkastustodistuksia antava laitos on lopettanut toimintansa Unkarissa. Tästä syystä kyseisen laitoksen nimi olisi poistettava asetuksen (ETY) N:o 94/92 liitteestä. (5) Asetus (ETY) N:o 94/92 olisi näin ollen muutettava vastaavasti. (6) Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa mainitun komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 94/92 liite tämän asetuksen liitteen mukaisesti. 2 artikla Tämä asetus tulee voimaan 1 päivänä tammikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä joulukuuta 2002. Komission puolesta Franz Fischler Komission jäsen (1) EYVL L 198, 22.7.1991, s. 1. (2) EYVL L 75, 16.3.2002, s. 21. (3) EYVL L 11, 17.1.1992, s. 14. (4) EYVL L 170, 29.6.2002, s. 44. LIITE Muutetaan asetuksen (ETY) N:o 94/92 liite seuraavasti: 1) Korvataan Argentiinaa, Australiaa, Tsekkiä, Unkaria, Israelia ja Sveitsiä koskevien osioiden 5 kohta seuraavasti: "5. Luetteloon sisällyttämisen kestoaika 30.6.2008." 2) Poistetaan Unkaria koskevasta osiosta: - kohdasta 3 sanat "ja Skal", - kohdasta 4 sanat "ja Skal (Unkarin toimisto)".